पाएं अपने शहर की ताज़ा ख़बरें और फ्री ई-पेपरडाउनलोड करें
उज्जैन की आगर रोड स्थित छोटी उद्योगपुरी की कॉटन फैक्ट्री में शुक्रवार को भीषण आग लग गई। आग बुझाने के लिए दमकल की 10 गाड़ियां लग गई। आग लगने का कारण प्रारंभिक रुप से शार्ट सर्किट बताया जा रहा है। दमकल कर्मियों ने बताया कि आग फैक्ट्री में ऐसी जगह लगी थी कि अंदर जाने में काफी परेशानी हुई। आग पर काबू तो पा लिया गया लेकिन इससे पहले लाखों रुपए का नुकसान हो गया है।
गर्मी के दिनों में अक्सर आग लगने की खबरे सामने आती है। और एक बार फिर छोटी उद्योग पूरी में कपड़ा बनाने की फैक्ट्री में सुबह आग की सूचना दमकल को मिली। सूचना पाकर मौके पर पहुंची दमकल ने काफी मशक्कत के बाद आग पर काबू पाया। दमकल कर्मी दीपक कुशवाह ने बताया कि सुबह आग की सूचना मिली थी। यहां अंदर जाने का रास्ते नहीं मिलने के कारण समय पर आग पर काबू नहीं पा सके। एक के बाद के दमकल की 10 से आधी गाड़ियां बुलवानी पड़ी। हालांकि आग लगने का कारण साफ नहीं हो पाया है। लेकिन फैक्ट्री में काम करने वाले कर्मचारियों ने बताया कि सुबह बिजली बंद हुई थी। जैसे ही बिजली चालू हुई, उसके कुछ देर बाद ही आग लग गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn